Dit is naby alle aktiwiteite in die omgewing. Uitstekend met alle selfsorggeriewe en hulle het 'n klein winkel op die perseel waar jy eiers, groente, melk en vleis kan koop.
Baie lekker gekuier - skoon, netjies en die uitsig is besonders. ’n Aangename en vriendelike gasvrou. Rus en vrede.
Op die oog af het dit nie te sleg gelyk nie, maar glad nie soos op die foto nie. Plek was vol spinnerakke en spinnekoppe. Ons het 'n hele blik Doom uitgespuit. Die plek het nie skoonmaakpersoneel nie. Ons moes eie bed opmaak, uitvee en skottelgoed was. Die braai was skoon toe ons daar aankom maar dit is glad nie die volgende dag skoongemaak nie. Nie R1000 'n nag werd nie. Die hek moes ons oopskuif en dan gesukkel om dit toe te sluit. Dit lyk of daar elektriese heining om die plek is maar daar was geen krag op die heining nie.
Die chalet het alles wat jy nodig het. Daar was egter nie hout vir die stofie beskikbaar nie en die dubbelbed was onmoontlik om op te slaap. Onderhoud aan die plek is bietjie agterstallig.
Die ontvangs by Hillbilly was vriendelik, ons is verwelkom met gemaklike verblyf, 'n groot glimlag en 'n warm vuur. Die plek is in die hartjie van die vallei, na aan al die fasiliteite. Dit is is ideale plek vir 'n lekker naweek weg! O, en hulde verkoop heerlike vars groente op die plaas!
Hilda is 'n baie aangename gasvrou en die kothuis is 'n oase. As jy op die stoep sit het jy die mooiste uitsig op die berg, die voëllewe is onbeskryflik: valke, duiwe, suikerbekkies, swaeltjies en die hoep-hoep loop op die stoep voor jou verby. Dit was ongelooflik, gaan beslis weer terugkom en sal dit aanbeveel vir enige iemand wat wil wegkom van die stadsgewoel. Daar is die heerlikste restaurante om by te eet aan beide kante van die kothuis.